  Анжелика Тихонова корреспондент 29-тӥ инвожолы Удмуртиын коронавирусэн черлан 94 выль учыръёсты пусйизы. Выль черламъёс пӧлын 14 аресозь 11 пиналъёс но 65 арессэс ортчем 11 арлыдоос. Со сярысь элькунысь оперативной штаб ивортӥз. Диагноззы Ижкарын 49 улӥсьёслэн зэмаз, Ува ёросын – 17, Дэри, Можга ёросъёсын – быдэн вить, Камбарка, Вавож, Вотка ёросъёсын – быдэн ньыль, Можгаын, Сарапулын, Алнаш ёросын – быдэн кык. 41 адями висёнэз вормиз. Ньыль мурт кулӥз: воргоронъёслы 57, 61, 62, 63 арес вал Туннэ нуналлы Удмуртиын коронавирусэн черлан 35 сюрс 648 учыр лабораториосын зэматэмын. 32 сюрс 143 адями йӧназ, 491мурт кулӥз. Али 76-езлэн висисьёслэн тазалыксы секыт. Берло нуналскын элькунын коронавирус инфекцилы 2 сюрс 675 эскеронъёс ортчытӥзы. Тегъёс: Тазалык Ижкар Удмуртия коронавирус  